નિલમનો ડિપ્રેશનનો આ હુમલો ‘સિઝનલ અફેકટીવ ડિસઓર્ડર‘નો છે. ખાસ કરીને જ્યાં સૂર્યપ્રકાશ ઓછો આવે છે અથવા વાદળછાયા વાતાવરણમાં કે પ્રદેશોમાં અચાનક વ્યક્તિનો મૂડ બદલાઇ જાય છે. આપણા શરીરમાં સિરોટીન અને મેલેટોનીન જેવા રસાયણોનું લેવલ ડિસ્ટર્બ થાય છે. અચાનક તીવ્ર હતાશાનો અનુભવ થાય છે. એમાં પણ વ્યક્તિ જો નિરાશાવાદી વ્યક્તિત્વ ધરાવતી હોય તો તે ઝડપથી શિકાર બને છે. ખાસ કરીને શિયાળામાં આ તકલીફ વધારે થાય છે પણ ક્યારેક વાદળાને લીધે અચાનક અંધારીયુ વાતાવરણ ગમગીનીનો અનુભવ કરાવે છે. આમ જાઇએ તો દુઃખી થવાનું દેખીતું કોઇ જ કારણ ન હોય. નાની નિરાશા પણ પહાડ જેવી લાગે. આકાશના વાદળ ગમગીનીના વાદળ બનીને મન-વર્તન પર છવાઇ જાય.